Specialiųjų sąlygų 3 priedas

**ELEKTROS, TURTO, VANDENS, KANALIZACIJOS, ŠILUMOS IR DUJŲ, ORO KONDICIONAVIMO IR VĖDINIMO SISTEMŲ ŪKIŲ PRIEŽIŪROS PASLAUGŲ**

**TECHNINĖ SPECIFIKACIJA**

**1. SĄVOKOS IR SUTRUMPINIMAI**

**1.1. Pirkėjas / Perkantysis subjektas – Akcinė bendrovė Lietuvos paštas.**

**1.2. Tiekėjas** – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, su kuriuo Pirkėjas sudarys šio Pirkimo sutartį.

**1.3. Sutartis** – Pirkimo sutartis, sudaroma tarp Tiekėjo ir Pirkėjo dėl šio Pirkimo objekto.

**1.4. Pirkimas** – Elektros, turto, vandens, kanalizacijos, šilumos ir dujų, oro kondicionavimo ir vėdinimo sistemų ūkių priežiūros paslaugų pirkimas.

**1.5. Darbo laikas** – pirmadieniais – penktadieniais nuo 7.30 iki 17.00 val., visas kitas laikas traktuojamas kaip **ne darbo laikas.**

**2. PIRKIMO OBJEKTAS ir bendrieji reikalavimai paslaugoms**

2.1. Pirkimo objektas – elektros, turto, vandens, kanalizacijos, šilumos ir dujų, oro kondicionavimo ir vėdinimo sistemų ūkių priežiūros, įskaitant avarijų lokalizavimą ir likvidavimą, ir remonto paslaugos (toliau – paslaugos).

2.2. Pirkimo objektas skaidomas į šias dalis:

2.2.1. I (pirmoji) pirkimo objekto dalis – paslaugos **Vilniaus regione**. Maksimali Sutarties vertė – 202 000,00 Eur be PVM, iš kurių 60 600,00 Eur be PVM skiriama avarijų lokalizavimo ir/ ar likvidavimo bei remonto metu reikalingoms sunaudoti medžiagoms/ detalėms apmokėti bei papildomoms (sąmatinėms) remonto paslaugoms. Papildomų (sąmatinių) remonto paslaugų bus perkama ne daugiau kaip už 20 200,00 Eur be PVM;

2.2.2. II (antroji) pirkimo objekto dalis – paslaugos **Kauno regione**. Maksimali Sutarties vertė – 188 000,00 Eur be PVM, iš kurių 56 400,00 Eur be PVM skiriama avarijų lokalizavimo ir/ ar likvidavimo bei remonto metu reikalingoms sunaudoti medžiagoms/ detalėms apmokėti bei papildomoms (sąmatinėms) remonto paslaugoms. Papildomų (sąmatinių) remonto paslaugų bus perkama ne daugiau kaip už 18 800,00 Eur be PVM;

2.2.3. III (trečioji) pirkimo objekto dalis – paslaugos **Šiaulių regione**. Maksimali Sutarties vertė – 107 000,00 Eur be PVM, iš kurių 32 100,00 Eur be PVM skiriama avarijų lokalizavimo ir/ ar likvidavimo bei remonto metu reikalingoms sunaudoti medžiagoms/ detalėms apmokėti bei papildomoms (sąmatinėms) remonto paslaugoms. Papildomų (sąmatinių) remonto paslaugų bus perkama ne daugiau kaip už 10 700,00 Eur be PVM;

2.2.4. IV (ketvirtoji) pirkimo objekto dalis – paslaugos **Klaipėdos regione**. Maksimali Sutarties vertė – 94 000,00 Eur be PVM, iš kurių 28 200,00 Eur be PVM skiriama avarijų lokalizavimo ir/ ar likvidavimo bei remonto metu reikalingoms sunaudoti medžiagoms/ detalėms apmokėti bei papildomoms (sąmatinėms) remonto paslaugoms. Papildomų (sąmatinių) remonto paslaugų bus perkama ne daugiau kaip už 9 400,00 Eur be PVM;

2.2.5. V (penktoji) pirkimo objekto dalis – paslaugos **Panevėžio regione**. Maksimali Sutarties vertė – 83 000,00 Eur be PVM, iš kurių 24 900,00 Eur be PVM skiriama avarijų lokalizavimo ir/ ar likvidavimo bei remonto metu reikalingoms sunaudoti medžiagoms/ detalėms apmokėti bei papildomoms (sąmatinėms) remonto paslaugoms. Papildomų (sąmatinių) remonto paslaugų bus perkama ne daugiau kaip už 8 300,00 Eur be PVM.

2.3. Paslaugų teikimo terminas – 10 mėnesių nuo Sutarties įsigaliojimo dienossu galimybe pratęsti Sutartį vieną kartą 12 mėnesių.

2.4. Paslaugų teikimo vietos:

2.4.1. Karšto vandens, šilumos ir dujų ūkio sistemų eksploatavimo priežiūros ir remonto paslaugoms – 69 (Vilniaus regionas – 12, Kauno – 24, Šiaulių – 11, Klaipėdos – 11, Panevėžio – 11). Konkrečios paslaugų teikimo vietos pagal regionus nurodomos šios techninės specifikacijos 1 priede;

2.4.2. Šalto vandens ir nuotekų šalinimo sistemų eksploatavimo priežiūros ir remonto paslaugoms – 487 (Vilniaus regionas – 140, Kauno – 139, Šiaulių – 58, Klaipėdos – 89, Panevėžio –61). Konkrečios paslaugų teikimo vietos pagal regionus nurodomos šios techninės specifikacijos 2 priede;

2.4.3. Elektros ūkio priežiūros ir remonto paslaugoms – 571 (Vilniaus regionas – 170, Kauno – 157, Šiaulių – 75, Klaipėdos – 97, Panevėžio – 72). Konkrečios paslaugų teikimo vietos pagal regionus nurodomos šios techninės specifikacijos 3 priede;

2.4.4. Turto ūkių, vėdinimo ir kondicionavimo sistemų priežiūros ir remonto paslaugoms – 648 objektai (532 – paštų skyriai, 116 – klientų aptarnavimo skyriai (PayPost)): Vilniaus regionas – 211 (166 – paštų skyrių, 45 – klientų aptarnavimo skyrių (PayPost)), Kauno – 164 (136 – paštų skyriai, 28 – klientų aptarnavimo skyrių (PayPost)), Šiaulių – 85 (69 – paštų skyrių, 16 – klientų aptarnavimo skyrių (PayPost)), Klaipėdos – 101 (89 – paštų skyriai, 12 – klientų aptarnavimo skyrių (PayPost)), Panevėžio – 87 (72 – paštų skyriai, 15 – klientų aptarnavimo skyrių (PayPost)). Konkrečios paslaugų teikimo vietos pagal regionus nurodomos šios techninės specifikacijos 4 priede.

2.5. Paslaugų apimtys*:*

**1 lentelė.**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Paslaugų pavadinimas** | **Paslaugų apimtis (objektų skaičius)** | **Užsakymų teikimas** | | **Paslaugų suteikimo terminas nuo Sutarties įsigaliojimo** |
| **Taip**  **(žymėti, jei paslaugų užsakymai bus teikiami pagal poreikį, periodiškai ar kt.)\*** | **Ne**  **(žymėti, jei nurodytu laiku bus pristatytas visas perkamas paslaugų kiekis)\*\*** |
| 1. | Karšto vandens, šilumos ir dujų ūkio sistemų eksploatavimo priežiūra ir remontas | I pirkimo objekto dalis. Vilniaus regionas – 12 | ☒ | ☐ | 10+12 mėn. |
| II pirkimo objekto dalis. Kauno regionas – 24 |
| III pirkimo objekto dalis. Šiaulių regionas – 11 |
| IV pirkimo objekto dalis. Klaipėdos regionas – 11 |
| V pirkimo objekto dalis. Panevėžio regionas – 11 |
| 2. | Šalto vandens ir nuotekų šalinimo sistemų eksploatavimo priežiūra ir remontas | I pirkimo objekto dalis. Vilniaus regionas – 140 |
| II pirkimo objekto dalis. Kauno regionas – 139 |
| III pirkimo objekto dalis. Šiaulių regionas – 58 |
| IV pirkimo objekto dalis. Klaipėdos regionas – 89 |
| V pirkimo objekto dalis. Panevėžio regionas – 61 |
| 3. | Elektros ūkio priežiūra ir remontas | I pirkimo objekto dalis. Vilniaus regionas – 170 |
| II pirkimo objekto dalis. Kauno regionas – 157 |
| III pirkimo objekto dalis. Šiaulių regionas – 75 |
| IV pirkimo objekto dalis. Klaipėdos – 97 |
| V pirkimo objekto dalis. Panevėžio – 72 |
| 4. | Turto ūkių, vėdinimo ir kondicionavimo sistemų remontas ir priežiūra | I pirkimo objekto dalis. Vilniaus regionas – 211 (166 – paštų skyrių, 45 – klientų aptarnavimo skyrių (PayPost)) |
| II pirkimo objekto dalis. Kauno regionas – 164 (136 – paštų skyriai, 28 – klientų aptarnavimo skyrių (PayPost)), |
| III pirkimo objekto dalis. Šiaulių regionas – 85 (69 – paštų skyrių, 16 – klientų aptarnavimo skyrių (PayPost)) |
| IV pirkimo objekto dalis. Klaipėdos – 101 (89 – paštų skyriai, 12 – klientų aptarnavimo skyrių (PayPost)) |
| V pirkimo objekto dalis. Panevėžio – 87 (72 – paštų skyriai, 15 – klientų aptarnavimo skyrių (PayPost)) |

2.6. Remonto ir priežiūros paslaugų teikimo vietų adresai (objektai, kuriuose turės būti teikiamos paslaugos (toliau – objektai), objektų plotai) prieduose Nr. 1, 2, 3, 4 gali keistis. Sprendimą dėl objektų skaičiaus keitimo (šiame punkte nurodytoje apimtyje) ir/ ar adresų pasikeitimo bet kuriuo Sutarties galiojimo metu Pirkėjas priima vienašališkai savo nuožiūra. Šalys aiškiai susitaria, kad Tiekėjo sutikimas dėl objektų skaičiaus keitimo (šiame punkte nurodytoje apimtyje) ir/ ar objektų adresų pasikeitimo nėra reikalingas. Pasikeitus objektų skaičiui, plotui, adresui, Pirkėjas raštu (el. paštu, faksu ar kt.) informuos apie tai Tiekėją. Tiekėjas turi pradėti teikti paslaugas ar nutraukti paslaugų teikimą atitinkamuose objektuose nuo Pirkėjo pranešime nurodytos datos. Pasikeitus objektų plotui, skaičiui, Sutartyje nustatyta tvarka bus proporcingai perskaičiuojamas Tiekėjui už paslaugas mokamas mėnesinis mokestis (jeigu paslaugoms jis taikomas ir priklauso nuo objektų ploto ar skaičiaus).

2.7.Užsakymų teikimo tvarka: užsakymus paslaugoms (užklausas/ incidentus) darbo dienomis darbo laiku (darbo metu) nuo 7.30 iki 17.00 val. Pirkėjo atsakingas asmuo pateikia Pirkėjo Ūkio, saugos ir prevencijos pagalbos sistemoje. Tiekėjas visą Sutarties laikotarpį turi naudotis (gauti ir spręsti gedimus) naudodamasis Pirkėjo Ūkio, saugos ir prevencijos pagalbos sistema (sistemos adresas https://ukis.post.lt). Pirkėjas Tiekėjui per 5 darbo dienas nuo Sutarties pasirašymo datos suteiks prieigą prie Pirkėjo Ūkio pagalbos sistemos (suteiks prisijungimo vardą bei slaptažodį). Darbo dienomis ne darbo laiku ir savaitgaliais (ne darbo metu) Pirkėjo atstovas apie avarinius gedimus praneša Tiekėjo dispečerinei tarnybai telefonu arba el. paštu, arba Pirkėjo Ūkio, saugos ir prevencijos pagalbos sistemoje.

2.8. Kelionėje į objektą remonto ar avarijos vietą sugaištas laikas, kiti kelionės kaštai turi būti įtraukti į pirmos valandos valandinį įkainį.

2.9. Tiekėjas privalės utilizuoti, išvežti senus, keičiamus, netvarkomus daiktus, įrenginius, elektros lempas, statybines atliekas po remonto paslaugų ir kt. savo lėšomis.

2.10. Atliekant remonto, avarijų lokalizavimo ir likvidavimo paslaugas Tiekėjas privalės naudoti mobilią užduočių valdymo sistemą ir nufotografuoti (siekiant įrodyti paslaugų atlikimo faktą) prieš pradedant vykdyti, bei pilnai suteikus paslaugas. Kiekvieno mėnesio pabaigoje kartu su visų atliktų paslaugų aktų (Pirkėjo atstovo patvirtintų parašais) suvestine, kurioje detaliai išvardinamos visos atliktos paslaugos kartu su kainomis, už kurias Pirkėjas apmokės, privalo būti pateikiamos visos paslaugų vykdymo metu užfiksuotos nuotraukos. Tiekėjui nepateikus atitinkamų nuotraukų arba atliktų paslaugų aktų su Pirkėjo atstovo patvirtintais parašais, Pirkėjas turės teisę neapmokėti sumos nurodytos paslaugų akte už suteiktas paslaugas.

2.11. Tiekėjas privalės pateikti Tiekėjo dispečerinės tarnybos telefono numerį ir el. paštą, kurie turės būti galiojantys Sutarties galiojimo metu ir į kuriuos paskambinus, atsiuntus el. laišką ar užklausą per Ūkio, saugos ir prevencijos pagalbos sistemą, visą parą būtų galima pranešti apie avarinį atvejį. Tiekėjas privalės užtikrinti dispečerinės tarnybos darbą 24 valandas per parą, darbo, poilsio ir švenčių dienomis, užtikrinant inžinerinių sistemų avarijų lokalizavimą ir likvidavimą per šioje techninėje specifikacijoje nurodytus terminus nuo pranešimo apie avariją gavimo.

2.12. Už avarijų lokalizavimo ir/ ar likvidavimo bei remonto metu sunaudotas medžiagas, Pirkėjas su Tiekėju atsiskaitys pagal Sutarties vykdymo išlaidų atlyginimo kainodaros taisykles. Tiekėjo patirtas faktines išlaidas už avarijų lokalizavimui ir/ ar likvidavimui bei remontui reikalingas detales, medžiagas, Pirkėjas apmokės pagal Tiekėjo pateiktas sąskaitas faktūras, pagrindžiančias Tiekėjo patirtas tiesiogines išlaidas. Sutarties vykdymo metu priimami Tiekėjo sprendimai, susiję su faktinėmis išlaidomis, su Pirkėju turi būti derinami iš anksto el. paštu arba telefonu. Pirkėjui pareikalavus, Tiekėjas privalo ne vėliau kaip per 2 (dvi) darbo dienas nuo pareikalavimo pateikti išlaidas pagrindžiančius dokumentus. Už avarijų lokalizavimo ir/ ar likvidavimo bei remonto metu sunaudotas medžiagas bus apmokėta ne didesnėmis nei rinką atitinkančiomis kainomis. Rinką atitinkančiomis kainomis bus laikomos kainos, neviršijančios tuo metu galiojančių „Sistela“ įkainių. Į faktiškai patirtas išlaidas negali būti įtrauktas Tiekėjo pelnas ir jokie administravimo arba bet kokie papildomi mokesčiai, nesusiję su tiesiogiai faktiškai patirtomis išlaidomis. Sugedusios ir keičiamos medžiagos, prietaisai, daiktai turi būti keičiami į analogiškus sugedusiems arba į aukštesnės energijos naudingumo klasės.

2.13. Už avarijų lokalizavimą, likvidavimą ir remonto paslaugas bus apmokama pagal valandinius įkainius. Darbo laikas: pirmadieniais – penktadieniais nuo 7.30 iki 17.00 val., visas kitas laikas bus traktuojamas kaip ne darbo laikas.

2.14. Avarijų likvidavimai, kurie atliekami darbo laiku, bus traktuojami kaip įprasti remonto darbai darbo metu, todėl bus taikomas remonto paslaugų darbo metu valandinis įkainis[[1]](#footnote-1).

2.15. Paslaugos turės būti teikiamos, vadovaujantis su paslaugų teikimu susijusių teisės aktų ir normatyvinių dokumentų reikalavimais. Įsigaliojus naujiems teisės aktams ar jų pakeitimams, susijusiems su paslaugų atlikimu, Tiekėjas įsipareigos vykdyti tokių teisės aktų nuostatas nuo jų įsigaliojimo dienos.

2.16. Tiekėjas Sutarties galiojimo metu turės atlikti avarijų lokalizavimą ir likvidavimą. **Avariniais atvejais laikomi** tokie atvejai, kai užklausos/ incidentai perduodami per Ūkio, saugos ir prevencijos pagalbos sistemą, ir kai užklausoje/ incidente nurodomas reagavimo laikas nuo 1 iki 4 valandų intervale. Taip pat atvejai, kai apie gedimą pranešama telefonu, el. paštu ir nurodomas reagavimo laikas nuo 1 iki 4 valandų.

2.17. Tiekėjas privalės lokalizuoti avariją per techninės specifikacijos 2 lentelėje nurodytus terminus.

**2 lentelė „Avarinių gedimų lokalizavimo ir likvidavimo laikai“**

|  |  |
| --- | --- |
| **1. Avarijų lokalizavimas (darbo metu, pirmadienis-penktadienis, 7.30-17.00 val.)[[2]](#footnote-2).** | **Ne vėliau kaip per 2 valandas** nuo pranešimo gavimo Vilniaus, Kauno, Klaipėdos, Panevėžio, Šiaulių, Alytaus, Marijampolės, Utenos, Telšių ir Tauragės miestuose ir **ne vėliau kaip per 4 valandas** nuo pranešimo gavimo kituose miestuose, kaimuose, gyvenvietėse. |
| **2. Avarijų lokalizavimas (ne darbo metu, savaitgaliais ir švenčių dienomis).** | **Ne vėliau kaip per 4 valandas** nuo pranešimo gavimo Vilniaus, Kauno, Klaipėdos, Panevėžio, Šiaulių, Alytaus, Marijampolės, Utenos, Telšių ir Tauragės miestuose ir **ne vėliau kaip per 3 valandas** nuo pranešimo gavimo kituose miestuose, kaimuose, gyvenvietėse. |
| **3. Avarijų lokalizavimas objektuose:**  **Miestų centriniai paštai (Vilniaus, Kauno, Klaipėdos, Panevėžio, Šiaulių, Alytaus, Marijampolės, Utenos, Telšių, Tauragės ir kt.);**  **PSD, Rodūnios kelias 9, Vilnius;**  **Logistikos centruose ir skirstymo objektuose (Vilniuje, Kaune, Klaipėdoje, Šiauliuose ir kt.).** | **Ne vėliau kaip per 2 valandas** nuo Pirkėjo pranešimo išsiuntimo Tiekėjui (per Ūkio, saugos ir prevencijos pagalbos sistemą, el. paštu arba paskambinus telefonu). |
| 1. **4. Avarijų likvidavimas.** | Paslauga turi būti atliekama per trumpiausią technologiškai įmanomą laiką, bet **ne ilgiau nei per 24 valandas**. |
| 1. **5. Oro kondicionavimo, vėdinimo avarijų lokalizavimas ir likvidavimas visuose objektuose ir klientų aptarnavimo skyriuose (PayPost).** | **Lokalizavimas – ne vėliau kaip per 4 valandas** nuo pranešimo gavimo Vilniaus, Kauno, Klaipėdos, Panevėžio, Šiaulių, Alytaus, Marijampolės, Utenos, Telšių ir Tauragės miestuose ir **ne vėliau kaip per 1 darbo dieną** nuo pranešimo gavimo kituose miestuose, kaimuose, gyvenvietėse.  **Likvidavimas – ne daugiau kaip 4 (keturios) valandos** nuo avarijos lokalizavimo. |

2.18. Tiekėjas Sutarties galiojimo metu pagal Pirkėjo poreikį turės teikti remonto paslaugas. **Remonto paslaugų atvejai** yra tokie, kai užklausos/ incidentai perduodami per Ūkio, saugos ir prevencijos pagalbos sistemą, ir kai užklausoje nurodomas reagavimo laikas yra nuo 1 iki 3 darbo dienų. Taip pat atvejai, kai apie gedimą pranešama telefonu, el. paštu ir nurodomas reagavimo laikas nuo 1 iki 3 darbo dienų.

2.19. Tiekėjas privalės reaguoti į remonto paslaugų iškvietimą per 3 lentelėje nurodytus terminus.

**3 lentelė „Remonto paslaugų teikimo laikai“**

|  |  |
| --- | --- |
| **Remonto paslaugų teikimo (lokalizavimo ir likvidavimo) laikai** | |
| **Darbo metu, pirmadienis-penktadienis, 7.30-17.00 val.** | **Lokalizavimas iki 1 darbo dienos** nuo pranešimo gavimo dienos.  **Likvidavimas iki 3 darbo dienų** nuo pranešimo gavimo dienos, išskyrus atvejus, kai remontui reikalingos detalės bus siunčiamos iš gamintojų – **iki** **20 darbo dienų.** |
| **Miestų centriniai paštai (Vilniaus, Kauno, Klaipėdos, Panevėžio, Šiaulių, Alytaus, Marijampolės, Utenos, Telšių, Tauragės ir kt. );**  **PSD, Rodūnios kelias 9, Vilnius;**  **Logistikos centruose ir skirstymo objektuose (Vilniuje, Kaune, Klaipėdoje, Šiauliuose ir kt.).** | **Lokalizavimas ir likvidavimas – ne vėliau kaip per 1 dieną** nuo pranešimo gavimo. |
| **Po darbo valandų, nedarbo dienomis ir švenčių metu (ne darbo metu)** | **Lokalizavimas iki 2 dienų** nuo pranešimo gavimo dienos.  **Likvidavimas iki 4 dienų** nuo pranešimo gavimo dienos. |

2.20. Pirkėjas gali užsakyti papildomų (sąmatinių) remonto paslaugų[[3]](#footnote-3). Papildomų (sąmatinių) remonto paslaugų biudžetas nurodytas šios techninės specifikacijos 2.2 punkte ir įskaičiuotas į maksimalią Sutarties kainą. Tiekėjas tokias remonto paslaugas gali pradėti teikti tik tada, kai su Pirkėjo atstovu (arba jį pavaduojančiu asmeniu) bus iš anksto suderinti tokių paslaugų atlikimo terminai ir preliminari remonto paslaugų kaina, kuri negali būti didesnė nei rinkos kaina. Rinką atitinkančiomis kainomis bus laikomos kainos, neviršijančios tuo metu galiojančių „Sistela“ įkainių. Tuo tikslu Tiekėjo atstovas pateikia Pirkėjo atstovui sąmatą/ pasiūlymą per techninės specifikacijos 4 lentelėje nurodytus terminus. Už remontui reikalingas medžiagas/ detales apmokama techninės specifikacijos 2.12 punkte nustatyta tvarka.

**4 lentelė „Papildomų (sąmatinių) remonto paslaugų terminai“**

|  |  |
| --- | --- |
| **Papildomų (sąmatinių) remonto paslaugų terminai** | |
| **Sąmatos/ pasiūlymo pateikimas terminas** | **Iki 5 darbo dienų** nuo Pirkėjo pranešimo gavimo dienos. |
| **Papildomų (sąmatinių) remonto paslaugų atlikimas** | Paslauga turi būti atliekama per trumpiausią technologiškai įmanomą laiką, suderintą su Pirkėjo atstovu, bet ne ilgiau kaip per 20 darbo dienų. |

2.21. Tiekėjas tais atvejais, kai negalės suremontuoti kokio nors įrenginio (kondicionieriaus, šildytuvo ir kt.) per numatytus terminus (žr. 2, 3 lenteles), privalės savo lėšomis užtikrinti tokio pat arba analogiško pakaitinio įrenginio pristatymą, pastatymą ir/ arba pajungimą iki tol, kol bus sutvarkytas senasis.

**3. REIKALAVIMAI ELEKTROS TURTO, VANDENS, KANALIZACIJOS, ŠILUMOS IR DUJŲ, ORO KONDICIONAVIMO IR VĖDINIMO SISTEMŲ ŪKIŲ Priežiūros ir REMONTO PASLAUGOMS**

**3.1. REIKALAVIMAI ELEKTROS ŪKIO priežiūros ir REMONTO PASLAUGOMS**

**3.1.1. Tiekėjas, teikdamas paslaugas, įsipareigos:**

3.1.1.1. užtikrinti tinkamą elektros ūkio (elektros tinklų (vidaus, lauko), prietaisų, įžeminimo ir žaibosaugos, lietvamzdžių ir latakų šildymo sistemų, vidaus kompiuterinio tinklo (VKT)) būklę, saugų eksploatavimą;

3.1.1.2. vykdyti Valstybinės energetikos inspekcijos ir kitų valstybės institucijų teisėtus reikalavimus;

3.1.1.3. nustatyti optimalią vartotojo elektros tinklo schemą ir užtikrinti ekonomiškus elektros energijos vartojimo būdus, teikti pasiūlymus, kaip ekonomiškai efektyvinti energijos vartojimą;

3.1.1.4. atlikti techninės dokumentacijos komplektavimo, koregavimo ir pildymo darbus, tikslinti arba sudaryti elektrines schemas, eksploatavimo instrukcijas, technologines schemas, priežiūros ir naudojimo dokumentus;

3.1.1.5. remontuoti, prižiūrėti ir tikrinti elektros prietaisus (lempų lizdai, starteriai, ignitoriai, droseliai, elektros lizdai, išjungėjai ir kita), elektros įrenginius (paskirstymo skydus, jėgos spintas ir apšvietimo skydus), paveržti kontaktus;

3.1.1.6. esant poreikiui, pakeisti elektros lempas patalpose ir lauko apšvietimo tinkle (kaitrinės lempos keičiamos į ekonomines lempas, o ekonominės – į turinčias tas pačias arba geresnes technines specifikacijas);

3.1.1.7. sukomplektuoti darbui elektros ūkyje skirtas apsaugines priemones, laiku atlikti jų patikrą ir tinkamai prižiūrėti;

3.1.1.8. utilizuoti sukauptas sugedusias elektros lempas, elektros prietaisus, medžiagas ir pan.;

3.1.1.9. pildyti elektros ūkio priežiūros žurnalus, jei tokių nėra, užvesti naujus (naujų žurnalų įsigijimo Pirkėjas nekompensuos, tą turės atlikti Tiekėjas savo lėšomis);

3.1.1.10. atlikti elektros instaliacijos varžų matavimus ir įžeminimo, izoliacijos kontrolinius matavimus tokiems matavimams ir darbams teisės aktuose nustatytais periodais (objekto matavimų byla ruošiama dviem originaliais (popieriniais) egzemplioriais ir elektroniniu PDF formatu CD/USB ir kt. laikmenoje komplektuojamoje prie vienos iš originalių bylų);

3.1.1.11. atnaujinti elektros tiekimo schemos bei kabelių adresus skydinėje ir elektros spintose, prižiūrėti ir valyti elektros skydinių patalpas, paskirstymo skydelius, spintas ir kitus elektros įrenginius nuo dulkių ir šiukšlių;

3.1.1.12. tikslinti ir derinti atsakomybės ribų aktus su elektros energijos tiekėju, klientais ir kt.;

3.1.1.13. identifikuoti galimas avarijas, t. y. numatyti avarines situacijas ir jų likvidavimo tvarką, užkertant kelią nelaimingiems atsitikimams, tai įforminant defektiniuose aktuose kiekvieno mėnesio paskutinę darbo dieną;

3.1.1.14. naudoti efektyvius ir saugius darbo organizavimo metodus;

3.1.1.15. nurašyti šilumos, karšto ir šalto vandens ir kt. skaitiklių rodmenis ir pateikti Pirkėjui Excel formatu už kiekvieną mėnesį iki einamojo mėnesio 18 dienos el. paštu [komunaliniai@post.lt](mailto:komunaliniai@post.lt);

3.1.1.16. atlikti elektrinių ir / ar dyzelinių generatorių techninį aptarnavimą: pajungimą, atjungimą, papildymą atsargomis (kuru, aušinimo skysčiais, tepalais), smulkus gedimų remontas;

3.1.1.17. atlikti nepertraukiamų maitinimo šaltinių (UPS) techninį aptarnavimą / priežiūrą;

3.1.1.18. lietvamzdžių, latakų ir šildymo kabelių apžiūra, remontas ir paruošimas žiemos sezonui;

3.1.1.19. atlikti gaisrinės saugos sistemų techninius bandymus (1 kartą per ketvirtį, rezultatus surašyti žurnaluose (jei bus reikalinga – juos nupirkti savo lėšomis)), po kurių atlikimo – valyti, keisti gaisro, vandenilio garų aptikimo, signalizavimo detektorius/ daviklius ir pan., tikrinti sprinklerius, drenčerius ir kt.

***3.1.1.20. į paslaugų kainą (mėnesinį mokestį) turės būti įskaičiuoti visi aukščiau išdėstyti punktai nuo 3.1.1.1. iki 3.1.1.19.***

3.1.1.21. užtikrinti, kad visos eksploatacinės medžiagos atitiks gamintojų pateiktose priežiūros ir eksploatacijos instrukcijose (taip pat Lietuvos Respublikos ir Europos sąjungos galiojančių standartų, teisės aktų ir normatyvinių dokumentų) keliamus reikalavimus.

**5 lentelė „Paslaugų periodiškumas“**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Atliekamos paslaugos** | **Periodiškumas** | | | | |
| **Pastoviai/ nuolat** | **1 kartą per mėnesį** | **1 kartą per ketvirtį** | **1 kartą per metus** | **pagal poreikį** |
| **1** | **2** | **3** | **4** | **5** | **6** | **7** |
| 1. | Skiriamas atsakingas kvalifikuotas atestuotas specialistas elektros ūkio priežiūrai | **+** |  |  |  |  |
| 2. | Elektros techninės dokumentacijos, žurnalų komplektavimas, pildymas | **+** |  |  |  |  |
| 3. | Elektros jėgos, apšvietimo ir kitų elektros įrenginių, prietaisų, įžeminimo sistemos techninis aptarnavimas (patikra) |  | **+** |  |  |  |
| 4. | Elektros skaitiklių rodmenų nurašymas ir pateikimas |  | **+** |  |  |  |
| 5. | Elektrosaugos, ženklų ir schemų atnaujinimas |  |  |  | **+** |  |
| 6. | Savarankiškų prisijungimų prie elektros tinklų nustatymas |  | **+** |  |  |  |
| 7. | Vidaus ir lauko apšvietimo, vidaus instaliacijos sistemų, šviestuvų, elektros lizdų, jungiklių, jutiklių, paskirstymo dėžučių ir paskirstymo skydelių profilaktinė patikra |  |  | + |  |  |
| 8. | Įžeminimų apžiūra |  |  |  | **+** |  |
| 9. | Apskaitos prietaisų vizualinė apžiūra |  | **+** |  |  |  |
| 10. | Elektrofizikiniai matavimai (izoliacijos varžų tikrinimas, įžeminimo sistemos patikra), laikantis Elektros įrenginių bandymo normų ir apimčių (ne rečiau nei numatyta normatyvuose) |  |  |  |  | **+** |
| 11. | Automatinių elektros energijos tiekimo sistemų, prietaisų techninė priežiūra |  | **+** |  |  |  |
| 12. | Lietvamzdžių, latakų ir šildymo kabelių apžiūra, remontas ir paruošimas žiemos sezonui |  |  | **+** |  |  |
| 13. | Pakeisti elektros lempas patalpose ir lauko apšvietimo tinkle |  |  |  |  | **+** |
| 14. | Sukomplektuoti apsaugines priemones, atlikti jų patikrą |  |  | **+** |  |  |
| 15. | Panaudotų apšvietimo lempų ir kt. elektros įrenginių surinkimas ir pridavimas teisės aktų nustatyta tvarka |  |  |  |  | **+** |
| 16. | Elektros skydinės patalpos, paskirstymo skydelių spintų ir kitų elektros įrenginių priežiūra ir valymas nuo dulkių ir šiukšlių |  | **+** |  |  |  |
| 17. | Pirkėjo atstovavimas Valstybinėje energetikos inspekcijoje ir elektros skirstomuosiuose tinkluose, elektros energijos tiekėjo atstovybėse, su patalpų, žemės sklypų savininkais ir t.t. |  |  |  |  | **+** |
| 18. | Elektrinių ir dyzelinių generatorių ir nepertraukiamų maitinimo šaltinių (UPS) techninis aptarnavimas |  |  | + |  |  |
| 19. | Atlikti gaisrinės saugos sistemų techninius bandymus, po kurių atlikimo – valyti, keisti gaisro, vandenilio garų aptikimo, signalizavimo ir kt. detektorius/daviklius, tikrinti sprinklerius, drenčerius ir kt. |  |  | + |  |  |

**3.1.2. ELEKTROS Avarijų lokalizavimas ir likvidavimas**

Tiekėjas Sutarties galiojimo metu turės atlikti avarijų lokalizavimą ir likvidavimą. Avarinių atvejų lokalizavimo ir likvidavimo laikai nurodyti 2 lentelėje. Preliminarūs (pavyzdiniai) avariniai atvejai nurodomi 6 lentelėje. Nurodyti atvejai laikomi avariniais, jeigu Pirkėjo nurodomas reagavimo laikas nuo 1 iki 4 valandų intervale (techninės specifikacijos 2.16 punktas).

**6 lentelė „Pavyzdiniai elektros avariniai atvejai“**

|  |  |  |
| --- | --- | --- |
| **Eil. Nr.** | **Problemos aprašymas** | **Problemos pavadinimas** |
| 1 | Dingo elektra visame objekte | Išorės/vidaus elektros maitinimo tinklų gedimas |
| 2 | Dingo elektra dalyje ar visose objekto patalpose | Vidaus elektros maitinimo tinklų gedimas |
| 3 | Nėra elektros visose (keliose) objekto patalpos rozetėse | Vidaus elektros maitinimo tinklų gedimas |
| 4 | Nedega visi šviestuvai/ nedega pusė šviestuvų patalpoje | Vidaus apšvietimo avarinis gedimas |
| 5 | Pažeistas (nutrauktas, neatitinka izoliacijos parametrų) elektros tiekimo kabelis | Kita avarija, susijusi su elektros instaliacija |
| 6 | Dingo pastato išorės ir/ ar kiemo apšvietimas | Išorės apšvietimo avarinis gedimas |
| 7 | Neatsidaro automatinės durys, apsauginės žaliuzės | Durų, žaliuzių gedimas |
| 8 | Neatsidaro automatiniai vartai | Vartų gedimas |
| 9 | Neveikia įvažiavimo užtvaras | Užtvaro gedimas |

\*7 - 9 eilutėse nurodyti avariniai atvejai laikomi avariniais tik tada, jei trikdo patekimą iš/ į objektą ar kitaip kliudo tiesioginį darbą objekte.

**3.1.3. ELEKTROS remonto PASLAUGOS**

3.1.3.1. Tiekėjas Sutarties galiojimo metu pagal Pirkėjo poreikį turės teikti elektros instaliacijos remonto paslaugas.


3.1.3.2. Tiekėjas privalės elektros instaliacijos remonto paslaugas atlikti pagal 3 lentelėje nurodytus terminus.

# 3.1.3.3. Papildomos (sąmatinės) elektros instaliacijos remonto paslaugos užsakomos techninės specifikacijos 2.20 punkte nustatyta tvarka ir atliekamos 4 lentelėje nustatytais terminais.

**4.1. REIKALAVIMAI TURTO priežiūros ir REMONTO PASLAUGOMS**

**7 lentelė „Staliaus paslaugos“**

|  |  |  |
| --- | --- | --- |
| **Nr.** | **Parametras** | **Reikalaujama reikšmė / atitikimas** |
|  | Pašto dėžučių priežiūra | Turi būti vykdomi pašto dėžučių remonto ir priežiūros darbai:  pašto dėžučių, korozijos likvidavimas, valymas, dažymas, užraktų, spynelių taisymas ir pakeitimas, maišo su lanku (toliau – lankas) dėjimo mechanizmo tvarkymas, lanko remontas.  atliekami montavimo darbai: nuėmimas, pakabinimas (tvirtinimo remontas prie mūro sienos, metalinių konstrukcijų, konstrukcijų kasimo, derinimas su institucijomis dėl kasimo darbų, betonavimo darbai ir pan.). |
|  | Apkaitos (atraminių) dėžių priežiūra (žr. pav. Nr. 1) | Turi būti vykdomi apkaitos (atraminių) dėžių remonto ir priežiūros darbai.  Apkaitos (atraminių) dėžių korozijos likvidavimas, valymas, dažymas, užraktų, spynų taisymas ir pakeitimas.  Atliekami remonto darbai (tvirtinimo remontas prie mūro sienos, metalinių konstrukcijų, konstrukcijų kasimo ir betonavimo darbai ir pan.). |
|  | Baldų priežiūra | Baldų dalių remonto, tvirtinimo darbai, įskaitant metalinių kėdžių korpusų virinimo darbus, kėdžių ratukų naujais keitimo darbus ir pan. |
|  | Ūkinė patalpų priežiūra | Turi būti atliekami patalpų, inventoriaus priežiūros ir remonto darbai:   * durų vyrių, rankenų, spynų, durų pritraukėjų priežiūra, reguliavimas ir remontas; * langų, durų stiklinimo, langų ir durų stiklo paketų keitimo darbai; * plastikinių, medinių, aliuminio rėmų langų remontas; * patalpose esančio inventoriaus (žaliuzių ir pan.) priežiūra, apie rastus trūkumus informuojamas Pirkėjas ir, suderinus su juo, atliekami remonto darbai; * kiliminės dangos keitimas su medžiagomis (analogiška danga keičiamajai arba suderinus su Pirkėjo atstovu – kitai, bet ne prastesnės kokybės); * PVC dangos keitimas su medžiagomis (analogiška danga keičiamajai arba suderinus su Pirkėjo atstovu – kitai, bet ne prastesnės kokybės); * Plytelių dangos remontas ir keitimas su medžiagomis (analogiška danga keičiamajai arba suderinus su Pirkėjo atstovu – kitai, bet ne prastesnės kokybės); * Betono, teraco dangų remontas ir atstatymas su medžiagomis (analogiška danga keičiamajai arba suderinus su Pirkėjo atstovu – kitai, bet ne prastesnės kokybės); * Smulkus laiptų remontas, dangos atstatymas su medžiagomis (analogiška danga keičiamajai arba suderinus su Pirkėjo atstovu – kitai, bet ne prastesnės kokybės); * Grindų pagrindų remontas, atstatymas su medžiagomis (analogiška danga keičiamajai arba suderinus su Pirkėjo atstovu – kitai, bet ne prastesnės kokybės); * smulkus sienų remontas (gerasis dažymas su paruošiamaisiais darbais, atstatant bendrą sienų vaizdą). * Smulkus fasado remontas, atstatymas su medžiagomis (analogiška danga arba suderinus su Pirkėjo atstovu – kitai, bet ne prastesnės kokybės). |
|  | Seifų remontas ir keitimas naujais | * seifų atrakinimas, atidarymas, atkodavimas, perkodavimas; * užraktų keitimas ir remontas; * seifų elektroninių detalių keitimas, remontas ir pan.; * seifų raktų dublikatų ir naujų gamyba; * naujų seifų pirkimas, pristatymas ir įrengimas bei darbuotojų apmokymas kaip jais naudotis. |
|  | Stogų remontas | * Šlaitinių stogų remontas; * Mūrločių ir gegnėgalių pakeitimas; * Medinių gegnių remontas; * Grebėstų pakeitimas; * Skardinių stogų dangos pakeitimas; * Latakų ir karnizų nuosvyrų pakeitimas; * Tarplatakių pakeitimas; * Ugniasienių ar parapetų dangos iš stoginės skardos pakeitimas; * Sandariklių, palangių nuolajų ir atskirų karnizų dangos iš stoginės skardos pakeitimas arba nuardymas; * Stogo dangos iš asbestcementinių banguotų lakštų keitimas; * Čerpių stogo dangos atskirų vietų remontas. Senų ruloninių stogo dangų išardymas arba padengimas mastika; * Ruloninės stogo dangos atskirų vietų remontas. Senų ruloninių stogo dangų išardymas arba padengimas mastika; * Ritininės (ruloninės) stogo dangos pakeitimas, naudojant bitumo mastiką; * Ritininės (ruloninės) stogo dangos remontas bitumo pasta; * Prijungimo vietų stogo dangoje keitimas; * Lietvamzdžių dalių pakeitimas; * Lietvamzdžių remontas; * Lietvamzdžių laikiklių pakeitimas; * Cinkuotos skardos litavimas; * Plokščių (sutapdintų) stogų remontas, panaudojant prilydomąsias bitumines ritinines (rulonines) dangas ir hermetizuojančias medžiagas; * Šiukšlių, kerpių ir pabarstų nuvalymas nuo ritininės (ruloninės) dangos; * Šiukšlių, kerpių ir pabarstų nuvalymas nuo ritininės (ruloninės) dangos „Pūslių“ remontas ritininėje dangoje (išpjaunant, išvalant, džiovinant ir priklijuojant) karštu ir šaltu būdu; * Lietaus rinktuvo (įlajos sandarinimas); * Išsikišančių konstrukcijų (deflektorių, televizijos antenų ir pan.) sujungimo su stogo plokštuma sandarinimas; * Lietaus surinkimo latako nuolydžio formavimas; * Ventiliacijos kaminėlio įrengimas; * Parapetų sujungimų su stogo plokštuma sandarinimas; * Prilydomosios bituminės ritininės (ruloninės) stogo dangos klijavimas (1 sl.); * Kiti darbai; * Lietvamzdžių nuardymas; * Stoglangių įstatymas; * Angų stoglangiams įrengimas stoge; * Stoglangių įstatymas į paruoštas angas; * Išsikišusių sienose elementų dengimas skardos profiliais, iškertant griovelį ir užtaisant hermetiku; * Denginių išlyginamųjų cementinių sluoksnių remontas; |
|  |  |



**1 pav. Apkaitos (atraminės) dėžės pavyzdys**

**4.1.1. TIEKĖJO ĮSIPAREIGOJIMAI, TEIKIANT PASLAUGAS**

4.1.1.1. Gavus pranešimą apie gedimą ar avariją, juos identifikuoti, numatyti avarines situacijas ir jų likvidavimo tvarką, užkertant kelią nelaimingiems atsitikimams.

4.1.1.2. Tiekėjas privalės reaguoti į avarinį iškvietimą per techninės specifikacijos 2 lentelėje nurodytus terminus. Preliminarūs (pavyzdiniai) avariniai atvejai nurodomi 8 lentelėje. Nurodyti atvejai laikomi avariniais, jeigu Pirkėjo nurodomas reagavimo laikas nuo 1 iki 4 valandų intervale (techninės specifikacijos 2.16 punktas).

4.1.1.3. Tiekėjas turi išvežti ir utilizuoti sugedusias prietaisus bei medžiagas (utilizavimas apmokamas Tiekėjo lėšomis).

4.1.1.4. Turto remonto paslaugos teikiamos 3 lentelėje nustatytais terminais.

**8 lentelė „Preliminarūs avariniai atvejai“**

|  |  |  |
| --- | --- | --- |
| **Eil. Nr.** | **Problemos aprašymas** | **Problemos pavadinimas** |
| 1. | Užsikirtusių užraktų atidarymas ir keitimas | Pašto (spkd)[[4]](#footnote-4) ir atraminių dežučių gedimai |
| 2. | Išdaužtų langų ir durų uždengimas | išdaužtų Ūkinių patalpų Langų ir durų uždengimas |
| 3. | Neužsidarančių durų ir jų užraktų atrakinimas ir spynos cilindrų keitimas | Ūkinių patalpų durų gedimai |
| 4. | Seifų užraktų atrakinimas | Seifo užrakto gedimas |
| 5. | Vandens tekėjimas pro stogą, langus, stoglangius ir pan. | Vandens tekėjimas pro stogą, langą ir kt. |
| 6. | Neužsidarančių langų mechanizmo remontas | Ūkinių patalpų langų mechanizmo gedimas |
| 7. | Stringantys ir neveikiantys priešgaisrinės stoglangiai | priešgairinio Stoglangio gedimas |
| 8. | Paprastų lauko ir vidaus vartų gedimai | PAPRASTŲ LAUKO IR VIDAUS VARTŲ GEDIMAI |

**5.1. REIKALAVIMAI KARŠTO VANDENS, ŠILUMOS IR DUJŲ ŪKIO, ŠALTO VANDENS IR NUOTEKŲ ŠALINIMO SISTEMŲ priežiūros ir remonto PaSLAUGOMS**

**5.1.1. paslaugų aprašymas KARŠTO VANDENS, šilumos ir dujų ūkio eksploatavimui**

**5.1.1.1. Tiekėjas, teikdamas paslaugas, įsipareigos:**

5.1.1.1.1. vykdyti Valstybinės energetikos inspekcijos, Aplinkos apsaugos agentūros ir kitų valstybės institucijų teisėtų reikalavimų vykdymą;

5.1.1.1.2. pildyti šilumos ūkio priežiūros žurnalus, jei tokių nėra, užvesti naujus (naujų žurnalų įsigijimo Pirkėjas nekompensuos, tą turės atlikti Tiekėjas savo lėšomis);

5.1.1.1.3 atlikti šilumos mazgų paruošimą šildymo sezonui (šildymo, karšto vandens sistemų šilumokaičių praplovimai, šilumos mazgo, šildymo sistemų, šilumokaičių hidrauliniai bandymai, siurblių patikrinimas, sklendžių ir ventilių patikrinimas, visų įsijungimų ir mazgų patikrinimas, manometrų patikra, pastato šilumos įrenginių parengties šildymo sezonui aktų pateikimas ir kt.) ir pridavimą šiluminės energijos Tiekėjui;

5.1.1.1.4. atlikti šilumos punktų/ šildymo sistemos profilaktinius darbus (šilumos punkto veikimo parametrų kontrolė, šilumos punkto įrenginių apžiūra ir patikra, šiluminio punkto parametrų kontrolė, šilumos apskaitos prietaisų ir plombų tikrinimas žurnalo pildymas (1 kartą per mėn.), šilumos punkto įrenginių veikimo patikrinimas (1 kartą per mėn.), šilumos mazgo hidraulinis išbandymas (1 kartas per metus), karšto vandens, šildymo sistemų pašildytuvų hidraulinis išbandymas (1 kartas per metus), šilumos mazgo paruošimas šildymo sezonui, parengties akto gavimas (1 kartas per metus), įvadinių apskaitos prietaisų ir manometrų patikra (1 kartas per metus), neįvadinių apskaitos prietaisų ir manometrų patikra (1 kartas per 5 metus), centrinio šildymo sistemos apžiūra ir patikra (1 kartas per mėn.), šildymo sistemos hidraulinis bandymas (1 kartas per metus), pastato šildymo sistemos paleidimas, oro išleidimas iš šildymo sistemos (1 kartas per metus) ir kt.).

5.1.1.1.5. atlikti dujų ūkio įrenginių/ dujų tiekimo sistemos profilaktinius (dujas deginančių įrenginių periodinė techninė apžiūra ir patikra (2 kartai per metus), apsaugų patikra: pagal temperatūrinį režimą, oro, vandens ir dujų slėgį, liepsną pakuroje, elektros tiekimą sistemoje (2 kartai per metus), dujas deginančių įrenginių degimo sistemos periodinė techninė apžiūra ir patikra (4 kartai per metus), dujas deginančių įrenginių metinis patikrinimas (1 kartas per metus), matavimo - kontrolės prietaisų patikra (1 kartas per metus), dujų tiekimo sistemos įrenginių periodinė techninė apžiūra ir patikra (2 kartai per metus), uždujinimo signalizatorių patikra (2 kartai per metus), matavimo - kontrolės prietaisų patikra (1 kartas per metus), dujų tiekimo sistemos įrenginių metinis techninis patikrinimas (1 kartas per metus) ir kt.).

5.1.1.1.6. organizuoti šilumos mazgų paleidimą, sistemos nuorinimą šildymo sezonu;

5.1.1.1.7. atlikti šilumos mazgų sustabdymą, pasibaigus šildymo sezonui;

5.1.1.1.8. Tiekėjas atlieka visus reikalingus darbus prieš hidraulinių bandymų atlikimą, planuojasi darbus, atsižvelgdamas į šilumos tiekėjo trasų uždarymą, bandymų atlikimą ir kt.

5.1.1.1.9. nurašyti šilumos, karšto ir šalto vandens ir kt. skaitiklių rodmenis ir pateikti Pirkėjui Excel formatu už kiekvieną mėnesį iki einamojo mėnesio 18 dienos el. paštu [komunaliniai@post.lt](mailto:komunaliniai@post.lt);

5.1.1.1.10. Į paslaugų kainą (mėnesinį mokestį) turės būti įskaičiuoti visi aukščiau išdėstyti punktai nuo 5.1.1.1. iki 5.1.1.10.

**5.1.2. paslaugų aprašymas VANDENS IR NUOTEKŲ ŠALINIMO SISTEMŲ eksploatavimui**

5.1.2.1. Vandens ir nuotekų šalinimo sistemų priežiūra apima gedimų šalinimo ir avarijų likvidavimo lygius. Kiekvienas šių lygių apima pastato vandens ir nuotekų šalinimo ūkio pirminės būsenos atkūrimo veiksmus žemiau išvardintoms sistemoms ir įrengimams:

5.1.2.1.1. vandens tiekimo;

5.1.2.1.2. pastato nuotakyno;

5.1.2.1.3. vamzdynams su valdymo ir uždarymo armatūra;

5.1.2.1.4. siurbliams;

5.1.2.1.5. sanitarinių mazgų vandens prijungimo vamzdelių gedimo atveju keitimą į žalvarinius nikeliuotus ir vandens uždarymo, valdymo mechanizmų remontą bei vamzdyno keitimą;

5.1.2.1.6. filtrų ir purvo rinktuvų keitimą, valymą.

**5.1.3. PASLAUGŲ TEIKIMO PERIODIŠKUMAS KARŠTO VANDENS, šilumos ir dujŲ ūkYJE**

**9 lentelė „Paslaugų teikimo periodiškumas“**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Atliekamos paslaugos ir darbai** | **Periodiškumas** | | | |
| **Pastoviai/ nuolat** | **1 kartą per mėnesį** | **1 kartą per metus** | **pagal poreikį** |
| **1** | **2** | **3** | **4** | **5** | **6** |
| 1. | Skiriamas atsakingas kvalifikuotas atestuotas specialistas šilumos ir karšto vandens priežiūrai | **+** |  |  |  |
| 2. | Šilumos ūkio žurnalų pildymas |  | **+** |  |  |
| 3. | Šilumos ir karšto vandens skaitiklių rodmenų nurašymas ir pateikimas |  | **+** |  |  |
| 4. | Pirkėjo bendradarbiavimas, komunikavimas, atstovavimas valstybinėse ir kitose įstaigose/įmonėse/agentūrose, susijusiosiose su tinkamų ir kokybiškų karšto vandens, šilumos ir dujų ūkio, vandens ir nuotekų šalinimo sistemų gedimų šalinimo, avarijų likvidavimo metu ar po jų. |  |  |  | **+** |
| 5. | Šilumos mazgų paruošimas šildymo sezonui ir paleidimas |  |  | **+** |  |
| 6. | Šilumos mazgų stabdymas |  |  | **+** |  |
| 7. | Operatyvus kreipimasis į kitas įmones dėl šilumos tinklų avarijų ir gedimų šalinimo ir kt. |  |  |  | **+** |

**5.1.4. PASLAUGŲ TEIKIMO PERIODIŠKUMAS VANDENS IR NUOTEKŲ**

**ŠALINIMO SISTEMOSE**

**10 lentelė „Paslaugų teikimo periodiškumas 2“**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Atliekamos paslaugos ir darbai** | **Periodiškumas** | | | |
| **Pastoviai/ nuolat** | **1 kartą per mėnesį** | **1 kartą per metus** | **pagal poreikį** |
| **1** | **2** | **3** | **4** | **5** | **6** |
| 1. | Skiriamas atsakingas kvalifikuotas specialistas vandens ir nuotekų šalinimo ūkio priežiūrai | **+** |  |  |  |
| 2. | Šalto vandens skaitiklių rodmenų nurašymas ir pateikimas |  | **+** |  |  |
| 3. | Pirkėjo bendradarbiavimas, komunikavimas, atstovavimas valstybinėse ir kitose įstaigose/įmonėse/agentūrose, susijusiosiose su tinkamų ir kokybiškų karšto vandens, šilumos ir dujų ūkio, vandens ir nuotekų šalinimo sistemų gedimų šalinimo, avarijų likvidavimo metu ar po jų. |  |  |  | **+** |
| 5. | Operatyvus kreipimasis į kitas įmones dėl nuotekų tinklų avarijų ir gedimų šalinimo ir kt. |  |  |  | **+** |
| 6. | Gedimų šalinimas, užsikimšusių vidaus nuotekų tinklų valymas | **+** |  |  |  |

**5.1.5. Avarijų lokalizavimas ir likvidavimas**

5.1.5.1. Tiekėjas Sutarties galiojimo metu turės atlikti avarijų lokalizavimą ir likvidavimą. Preliminarūs (pavyzdiniai) avariniai atvejai nurodomi techninės specifikacijos 11 lentelėje. Nurodyti atvejai laikomi avariniais, jeigu Pirkėjo nurodomas reagavimo laikas nuo 1 iki 4 valandų intervale (techninės specifikacijos 2.16 punktas).

5.1.5.2. Tiekėjas privalės reaguoti į avarinį iškvietimą per techninės specifikacijos 2 lentelėje nurodytus terminus.

5.1.5.3. Karšto vandens, šilumos ir dujų ūkio bei šalto vandens ir nuotekų šalinimo sistemų remonto paslaugos teikiamos techninės specifikacijos 3 lentelėje nurodytais terminais.

**11 lentelė „Preliminarūs karšto vandens, šilumos ir dujų ūkio, šalto vandens ir nuotekų šalinimo sistemų avariniai atvejai“**

|  |  |  |  |
| --- | --- | --- | --- |
| **Eil. Nr.** | | **Problemos aprašymas** | **Problemos pavadinimas** |
| 1. | Vamzdyno įtrūkimas išorėje | | ŠILUMNEŠIO tekėjimas išorėje |
| 2. | Nuotėkis iš atvirai paklotų arba sienose, perdangose, bei pogrindiniuose kanaluose esančių šildymo ir karšto vandens tiekimo vamzdžių | | ŠILUMNEŠIO nuotekis patalpoje |
| 3. | Nuotėkis iš radiatoriaus | | Nuotėkis iš radiatoriaus patalpoje |
| 4. | Elektroninio valdymo bloko gedimas | | šilumimio mazgo valdikliogedimas |
| 5. | Cirkuliacinio siurblio gedimas | | Siurblio gedimas |
| 6. | Vandentiekio vamzdyno įtrūkimas išorėje | | vandens tekėjimas išorėje |
| 7. | Nuotėkis iš atvirai paklotų arba sienose, perdangose bei pogrindiniuose kanaluose esančių vandens tiekimo vamzdžių | | vandens nuotekis patalpoje |
| 8. | Vandens nuotėkis dėl užsikišusių vamzdynų | | Vandens nuotekis iš san.mazgo |
| 9. | Nėra šilumos | | Bendra Šildymo sistema |
| 10. | Nėra karšto vandens | | Bendra Šildymo sistema |
| 11. | Iš šildymo įrenginio ar vamzdynų bėga vanduo | | Bendra Šildymo sistema |
| 12. | Patalpose, objekte per aukšta temperatūra, perkaitinama | | Bendra Šildymo sistema |
| 13. | Iš maišytuvo bėga per karštas vanduo t. y. didesnis nei 55 laipsniai | | Bendra Šildymo sistema |
| 14. | Jaučiasi dujų kvapas, nuotėkis | | Bendra Dujų sistema |
| 15. | Neveikia dujiniai įrenginiai | | Bendra Dujų sistema |
| 16. | Dingo dujos | | Bendra Dujų sistema |
| 17. | Įrenginio avariniai aliarmai | | Bendra Dujų sistema |

**6. REIKALAVIMAI ORO KONDICIONAVIMO IR VĖDINIMO SISTEMŲ GEDIMŲ REMONTO PASLAUGOMS**

**6.1. Paslaugų teikimo sąlygos ir tvarka**

6.1.1. Tiekėjas, teikdamas paslaugas, įsipareigos:

|  |  |
| --- | --- |
| **Vėdinimo ir oro kondicionavimo sistemos** | |
| 6.1.1.1 | Vėdinimo sistemos apžiūra |
| 6.1.1.2 | Šaldymo – šildymo vožtuvų patikra |
| 6.1.1.3 | Vėdinimo ir kondicionavimo sistemų bei įrenginių parametrų reguliavimas |
| 6.1.1.4 | Automatinio valdymo patikrinimas |
| 6.1.1.5 | Oro filtrų sausas valymas/keitimas, plovimas dezinfekavimo medžiagomis |
| 6.1.1.6 | Ventiliatorių dirželių įtempimo patikrinimas/įtempimas |
| 6.1.1.7 | Ašinio, išcentrinio ventiliatoriaus sparnuotės ir korpuso valymas |
| 6.1.1.8 | Ventiliatoriaus guolių tepimas |
| 6.1.1.9 | Rekuperatoriaus pavaros patikrinimas |
| 6.1.1.10 | Rekuperatoriaus sausas/šlapias valymas |
| 6.1.1.11 | Vėdinimo įrenginio oro sklendžių patikrinimas |
| 6.1.1.12 | Šildymo/šaldymo radiatoriaus valymas |
| 6.1.1.13 | Kondensato nuvedimo vamzdyno valymas |
| 6.1.1.14 | Priešgaisrinių vėdinimo sklendžių patikrinimas |
| 6.1.1.15 | Ortakių apžiūra |
| 6.1.1.16 | Šaltnešio sistemos spaudimo patikrinimas, šaltnešio ir tepalo nutekėjimo vietų nustatymas, užsandarinimas ir, esant būtinybei – jų papildymas |
| 6.1.1.17 | Drėkinimo kasečių papildymas |
| **Kondicionavimo (šaldymo/šildymo), šildymo įrenginiai** | |
| 6.1.1.18 | Kondicionavimo įrenginių (vidinių ir išorinių blokų) apžiūra |
| 6.1.1.19 | Freono slėgio patikrinimas |
| 6.1.1.20 | Tepalo lygio patikrinimas |
| 6.1.1.21 | Kondensatorių valymas |
| 6.1.1.22 | Garintuvų valymas, dezinfekavimas antibakteriniu skysčiu |
| 6.1.1.23 | Freono drėgmės indikatoriaus patikrinimas |
| 6.1.1.24 | Kondicionavimo sistemos kondensato nuvedimo patikrinimas |
| 6.1.1.25 | Kondicionierių kondensato siurbliukų patikrinimas |
| 6.1.1.26 | Elektros maitinimo valdymo grandinių patikrinimas, laidų pajungimo kontaktų patikrinimas, paveržimas, antgalių pakeitimas, kontaktų valymas |
| 6.1.1.27 | Oro užuolaidų remontas, neturint pakaitalo oro užuolaidų išjungėjams – keitimas stacionariais |

**6.2. Avarijų lokalizavimas ir likvidavimas**

6.2.1. Tiekėjas Sutarties galiojimo metu turės atlikti avarijų lokalizavimą ir/ ar likvidavimą. Preliminarūs (pavyzdiniai) avariniai atvejai nurodomi 12 lentelėje. Nurodyti atvejai laikomi avariniais, jeigu Pirkėjo nurodomas reagavimo laikas nuo 1 iki 4 valandų intervale (techninės specifikacijos 2.16 punktas).

6.2.2. Tiekėjas privalės reaguoti į avarinį iškvietimą per 2 lentelėje nurodytus terminus.

6.2.3. Oro vėdinimo ir kondicionavimo remonto paslaugos teikiamos techninės specifikacijos 3 lentelėje nurodytais terminais.

**12 lentelė „Preliminarūs vėdinimo ir kondicionavimo avariniai atvejai“**

|  |  |  |
| --- | --- | --- |
| **Eil. Nr.** | **Problemos aprašymas** | **Problemos pavadinimas** |
| 1. | Kondicionavimo įrenginių gedimas serverinėse | Kondicionieriaus gedimas serverinėje |
| 2. | Tikslios kontrolės kondicionierius gedimas (adresas Rodūnios kel. 9, Vilnius) | psd kONDICIONIERIAUS GEDIMAS |
| 3. | Kondicionavimo ar/ir vėdinimo įrenginių gedimas logistikos centruose ir /ar miestų centriniuose paštuose, skirstymo skyriuose | Kondicionieriaus ar/ir vėdinimo įrenginių gedimas logistikos cente ir/ar centriniuose paštuose, skirstymo skyriuose |
| 4. | Kondicionavimo įrenginių gedimas klientų aptarnavimo skyriuose (PayPost) | kondicionieriaus gedimas Paypost |

1. Avariniai atvejai gali įvykti bet kuriuo paros metu. Jų likvidavimas (t. y. remonto darbų paslaugos) vyksta darbo metu. [↑](#footnote-ref-1)
2. Jeigu avarija pradedama lokalizuoti darbo metu, nepriklausomai nuo to, kad avarijos lokalizavimas pagal nustatytus terminus gali baigtis ne darbo metu, Tiekėjui už avarijos lokalizavimą bus apmokama pagal avarijų lokalizavimo darbo metu valandinius įkainius. [↑](#footnote-ref-2)
3. Papildomos (sąmatinės) remonto paslaugos – tai tokios paslaugos, kurioms reikia paskaičiuoti sąmatą, pateikti pasiūlymą ir darbų atlikimas trunka ilgesnį laiką, pvz., tai yra elektros instaliacijos, vamzdyno keitimo, laiptų, fasadų, grindų, stogo remontas ir kt. darbai/paslaugos. [↑](#footnote-ref-3)
4. SPKD – siunčiamos pašto korespondencijos dėžė. [↑](#footnote-ref-4)